2023.4.27.
HU
Az Európai Unió Hivatalos Lapja
C 146/27
— Az EGSZB kételyének adott hangot annak kapcsán, hogy az IBAN-ellenőrzés pusztán egy választható szolgáltatás, amelynek igénybevételéről a fogyasztónak ügyletenként vagy valamennyi ügyletére vonatkozóan nyilatkoznia kell.
Bizonyos helyzetekben (pl. mobilfizetés esetén) ennek kezelése igen bonyolult lehet, és a fizető fél számára a szolgáltatás kényelmét is ronthatja – a fizető fél kénytelen lenne minden átutalás kezdeményezésekor döntést hozni, és feleslegesen a szükségesnél többször kattintani. — Az EGSZB azt szeretné, hogy az IBAN-ellenőrzés ne korlátozódjon az azonnali fizetésekre, hanem terjedjen ki a hagyományos átutalásokra is azok pénzforgalmi szolgáltatók általi nyújtásáig. — Az elektronikuspénz-kibocsátó intézmények és a pénzforgalmi intézmények jelenleg nem tartoznak e rendelet hatálya alá.
Ezt a mentességet vissza kell vonni, amint ezeknek az intézményeknek az elszámolások véglegességéről szóló irányelv módosítását követően hozzáférést biztosítanak a fizetési rendszerekhez.
A nem banki pénzforgalmi szolgáltatóknak a rendelet hatálya alá kell tartozniuk, amennyiben pénzforgalmi szolgáltatásuk fizetési számla vezetését és átutalások végrehajtását is magában foglalja.
Ennek időpontjáig tisztázni kell, hogy az IBAN-nal kapcsolatos ellenőrzési és felelősségi szabályok miként alkalmazhatók e harmadik felek azonnali fizetés kezdeményezésére történő igénybevételekor. 4.2.
Az EGSZB úgy véli, hogy az azonnali fizetések Unión belüli sikeréhez elengedhetetlen, hogy az európai fogyasztók és vállalkozások számára elérhető legyen a szolgáltatás.
Ezért minél több pénzforgalmi szolgáltató kínálatában jelenik meg az azonnali fizetés, annál sikeresebb lesz ez a fizetési típus az EU-ban.
Az EGSZB támogatja azt az elképzelést, hogy az elektronikuspénz-kibocsátó intézmények és a pénzforgalmi intézmények közvetlen résztvevőként működhessenek közre a fizetési rendszerekben, és úgy véli, hogy az Európai Bizottság azonnali fizetésekre vonatkozó javaslatát ki lehetne terjeszteni az EU hét euroövezeten kívüli tagállamára, amelyek az egységes európai piac részét képezik.
4.3.
Az EGSZB úgy véli, hogy a javasolt rendeleten kívül az Európai Bizottságnak:
— lehetővé kell tennie az ügyfelek azonnali elektronikus értesítés útján történő értesítését, ha a kedvezményezett neve és az IBAN vagy bármely más, a fizető fél által megadott azonosító közötti eltérést észlelnek.
Ennek a szolgáltatásnak kötelezőnek kell lennie, külön díj felszámolása nélkül, — biztosítania kell, hogy amennyiben a fogadó bank az IBAN-ellenőrzés során eltérést észlel, tájékoztassa a küldő bankot a helyzetről.
Így a küldő bank tájékoztatja a fogyasztót az eltérésről és a fizetési művelet felfüggesztéséről, — biztosítania kell, hogy amennyiben eltérés észlelése esetén a fogyasztó mégis az azonnali fizetés megerősítése mellett dönt, teljesen egyértelmű legyen a fogyasztó számára, hogy amennyiben nem jelölte meg a megfelelő kedvezményezettet, a küldő bank a továbbiakban ne legyen felelős, ha a kedvezményezett nem megfelelő, — célzott intézkedéseket kell javasolnia a csalás elleni küzdelem javítása érdekében, mivel az IBAN csak az ügyfél által jóváhagyott fizetési kérésekre (APP) lesz hatással.
Ez a SEPA azonnali átutalási rendszerét is irányító Európai Pénzforgalmi Tanács által létrehozott fizetésikérelem-rendszer kifejlesztésével összehangoltan is végrehajtható.
5.
Szankciók 5.1.
A szankciók alkalmazásának ellenőrzésével kapcsolatos problémák miatt a pénzforgalmi szolgáltatók igen nagy arányban utasítják el indokolatlanul a határokon átnyúló, euróban történő fizetések teljesítését.
A szankciók végrehajtásáért felelős hatóságok tájékoztatják a pénzforgalmi szolgáltatókat az ellenőrzés vagy tulajdonlás alapján szankciók hatálya alá tartozó vállalkozásokról.
Sajnálatos módon nem ritka, hogy a különböző országok hatóságai eltérően értelmezik a kritériumokat vagy a tulajdonosváltás okait, és eltérő véleményt adnak az ilyen vállalkozásokra vonatkozó szankciók alkalmazásáról.
Ennek eredményeként előfordulhat, hogy egy vállalkozást az egyik országban szankcionálnak, a másikban azonban nem.
Ezért fontos lenne, hogy: a) az uniós jog egységes alkalmazásának biztosítása érdekében a rendelet tartalmazzon rendelkezéseket és ezek magyarázatát a következők tekintetében: — a több országban működő pénzforgalmi szolgáltatók hogyan értékeljék ezeket a helyzeteket, és milyen lépéseket tegyenek, — hogyan történik az információk EU-n belüli megosztása, — hogyan kezelendő a kártérítés kérdése ilyen esetekben,